LISA 5

Sotsiaalkindlustusameti väikehanke „Prostitutsiooni kaasatute nõustamisteenused” hindamissüsteem

1. Tellija võrdleb ja hindab kõiki vastavaks tunnistatud pakkumusi hindamiskriteeriumide alusel.
2. Hindamine viiakse läbi Hankija poolt moodustatud komisjoni poolt kollegiaalselt.
3. Eduka pakkumuse valiku aluseks on kõrgeim punktisumma, mis selgitatakse välja väärtuspunktide omistamise meetodil hanke dokumentides toodud hindamiskriteeriumide alusel. Pakkumusele antud väärtuspunktid summeeritakse.
4. Pakkumuste hindamiskriteeriumid 100 väärtuspunkti skaalal on järgnevad:

|  |  |
| --- | --- |
| **Kriteerium** | **Maksimaalsed punktid** |
| 1. **Meeskonna kompetents (lisas 4)**

Meeskonna kompetentsi hindamisel arvestatakse hankelepingu vahetul täitmisel osalevate meeskonnaliikmete kogemuse pikkust abi ja nõustamisteenuste osutamisel haavatavatele sihtgruppidele ja/või sotsiaalset kaitset vajavatele isikutele (nt prostitutsiooni kaasatud, inimkaubanduse ohvrid, naistevastase vägivalla ohvrid, rahvusvahelist kaitset vajavad inimesed). Kogemuse arvestamiseks peab olema kokkupuude nimetatud sihtgrupiga otsene ja vahetu ning tööalaselt igapäevane kogu hindamiseks esitatava perioodi vältel. Kogemuse all ei arvestata üksikuid kokkupuuteid muu töökogemuse raames.Pakkumuses esitatud kõikide eriliigiliste spetsialistide (sotsiaalnõustaja, juriidiline nõustaja, psühholoog/psühhoterapeut, tugiisik) hulgast tuvastatakse igas vastavas nõustamisvaldkonnas ning piirkonnas üks spetsialist, kelle kogemus nimetatud valdkonnas on kõige pikem (st hindamispunkte on võimalik saada ühe sotsiaalnõustaja, ühe juriidilise nõustaja, ühe psühholoogi/psühhoterapeudi, ühe tugiisiku kogemuse ees). Kokku on võimalik saada kuni 32 punkti, st kuni 8 punkti iga erineva nõustamisvaldkonna spetsialisti kogemuse eest, järgmise skaala kohaselt:(i) kui vastavas nõustamisvaldkonnas ning piirkonnas on spetsialistil vähemalt 24-kalendrikuu pikkune kogemus haavatavatele sihtgruppidele ja/või sotsiaalset kaitset vajavatele isikutele abistamisel või nõustamisel, saab iga spetsialist 8 punkti;(ii) kui vastavas nõustamisvaldkonnas ning piirkonnas (põhi, lõuna, ida, lääs) on spetsialistil vähemalt 18-kalendrikuu pikkune kogemus haavatavatele sihtgruppidele ja/või sotsiaalset kaitset vajavatele isikutele, saab spetsialist 4 punkti;(iii) kui vastavas nõustamisvaldkonnas ning piirkonnas (põhi, lõuna, ida, lääs) on spetsialistil vähemalt 12-kalendrikuu pikkune kogemus haavatavatele sihtgruppidele ja/või sotsiaalset kaitset vajavatele isikutele, saab spetsialist 2 punkti;(iv) kui vastavas nõustamisvaldkonnas ning piirkonnas (põhi, lõuna, ida, lääs) on spetsialistil vähem, kui 12-kalendrikuu pikkune kogemus haavatavatele sihtgruppidele ja/või sotsiaalset kaitset vajavatele isikutele, saab spetsialist 0 punkti. | **32** |
| 1. **Teenuse sisuline kirjeldus (lisas 3)**

Teenuse sisulise kirjelduse osas hinnatakse kogu teavet, mille esitamist on pakkumuse vormis (lisa 3) nõutud. Iga alakriteeriumi eest jagatakse hindamispunkte järgmiselt: 1. välitöö meetodid– kuni 24 punkti;
2. nõustamisteenuse korraldamine – kuni 24 punkti;
3. võrgustikutöö – kuni 20 punkti.

Nimetatud vormil on toodud ka iga alakriteeriumi eest antavad maksimaalsed hindamispunktid, seejuures antakse iga vastava ala-kriteeriumi ees hindamispunkte järgmiselt:1. pakkumuses on põhjalikult lahti kirjeldatud kõik lisa 3 alakriteeriumi osas nõutud andmed ja need vastavad tehnilisele kirjeldusele (lisa 1) ning on esitatud detailselt, kõikehõlmavalt ja on realistlikult saavutatavad, saab vastav alakriteerium maksimaalsed hindamispunktid;
2. pakkumuses on esitatud kõik lisa 3 alakriteeriumi osas nõutud andmed, kuid info pole esitatud vastavalt tehnilisele kirjeldusele (lisa 1), on sisuliselt pealiskaudne, ühekülgselt põhjendatud, madala detailsuse astmega ja/või üksnes kordab hanke tingimustes sätestatut, saab pakkumus vastava alakriteeriumi osas maksimaalsetest hindamispunktidest pooled punktid;
3. kui pakkumuses on lisa 3 alakriteeriumi osas nõutavad andmed esitatud puudlikult (nt mõni osa puudu) või nõutud andmed ei vasta tehnilisele kirjeldusele, saab pakkumus vastava alakriteeriumi osas 0 (null) punkti. Kui pakkumusest puudub teenuse sisuline kirjeldus pakkumuse vormil (lisa 3), lükatakse pakkumus tagasi.
 | **68** |
| **KOKKU** | **100** |